title: Amzer-dremenet strizh
text: Er yezhadur ha yezhoniezh e vez lavaret amzer-dremenet strizh (e latin: praeteritum) eus un amzer yezhadurel en tremened hag a dalvez da zeskrivañ un ober pe un darvoud peurachu a-raok ar mare m'emeur o komz (amzer-vremañ) en ur reizhiad amzerioù rik pe a-raok ar mare m'emeur o komz anezhañ lakaet da zaveenn en ur reizhiad keñveriek. 
  
  E berr-gomzoù e talvez an amzer-dremenet strizh da verkañ an amzer-dremenet en un tu hag an arvez strizh en tu all war un dro, enebet ouzh an amzer-amdremenet amstrizh, da skouer:
  
   Bez' e lennas
   Lenn a reas
   Klañv e voe
  
  Brezhoneg
  
  E brezhoneg e c'heller sevel an amzer-dremenet strizh hervez an tri doare displegañ boas, da skouer gant ar verb "hadañ"
  
   Displegadur eeun hep raganv gour:
   Bez' e hadis
   Bez' e hadjout
   Bez' e hadas (eñ/hi)
   Bez' e hadjomp
   Bez' e hadjoc'h
   Bez' e hadjont
   Bez' e hadjod
  
   Displegadur eeun gant ur raganv gour:
   Me a hadas
   Te a hadas
   Eñ a hadas
   Hi a hadas
   Ni a hadas
   C'hwi a hadas
   Int a hadas
  
   Gant ar verb-skoazell "ober":
   Hadañ a ris
   Hadañ a rejout
   Hadañ a reas (eñ/hi)
   Hadañ a rejomp
   Hadañ a rejoc'h
   Hadañ a rejont 
   Hadañ a rejod
  
  Ne vez implijet nemeur an amzer-dremenet strizh er yezh komzet avat, implijet kentoc'h en e lec'h an amzer-dremenet kevrennek, displeget gant ar verb-skoazell "ober" pe heptañ, da skouer:
  
   Lennet en deus pe Lenn en deus graet e lec'h Lenn a reas pe Bez' e lennas
  
  Yezhoù all
  
  Yezhoù romanek
  
  Galleg
  
  Ne vez implijet an amzer-dremenet strizh nemet dre skrid gant ul live-yezh lennegel er galleg a-vremañ, implijet en he lec'h a-hendall an amzer-dremenet kevrennek, da skouer:
  
   il a été e lec'h il fut ("bez e voe")
   ils ont fait e lec'h ils firent ("ober a rejont")
  
  Spagnoleg
  
  E spagnoleg e vez enebet an amzer-dremenet strizh ouzh an amzer-dremenet kevrennek hag ivez ouzh an amzer-amdremenet, disheñvel takas implij pep hini an eil e-keñver ar re all, da skouer:
  
   Tremened strizh
   fue ("bez' e voe")
   comió ("bez' e tebras")
  
   Tremened kevrennek
   ha sido" ("bet eo")
   ha comido ("debret en deus")
  
   Amdremenet
   era ("bez' e oa")
   comía ("bez' e tebre")
  
  Galizeg
  
  E galizeg n'implijer verb kevrennek ebet, ha neuze ne vez enebet an amzer-dremenet strizh ouzh amdremenet nemetken, da skouer: 
  
   Tremened strizh
   foi ("bez' e voe")
   comeu ("bez' e tebras")
  
   Amdremenet
   era ("bez' e oa")
   comía ("bez' e tebre")
  
  Yezhoù germanek
  
  Saozneg
  
  E saozneg e stager an dibenn "-(e)d" ouzh gwrizienn ar verboù reizh evit sevel diwarne an amzer-dremenet strizh. Ne gemm ket stumm ar verb nag evit merkañ ar gour nag evit merkañ an niver, da skouer:
  
   to look ("sellet") -> looked 
   to carry ("dougen") -> carried 
   to dance ("dañsal") -> dancedMeur a verb amreizh ez eus avat, savet an amzer-dremenet strizh alies dre kemmañ vogalenn bennañ gwrizienn ar verb, da skouer:
  
   to run ("redek") -> ran to sing ("kanañ) -> sang to think ("soñjal") -> thought to drive ("kas ur karr-tan") -> drove to bind ("stagañ" -> bound to be -> wasAlamaneg
  
  Er yezh unvan e tiforc'her, dres evel e saozneg, etre an amzer-dremenet strizh (Präteritum) hag an amzer-dremenet kevrennek :
  
   Dremenet strizh:
   Heute früh kam mein Freund "Deuet e oa ma c'heneil hiziv evit beure" : ha kaozeal a reer diwar e benn en amzer-dremenet ; da lâret eo, n'eo ket "hiziv" ken
  
   Dremened kevrennek:
   Heute früh ist mein Freund gekommen''
   "Dont a reas ma c'heneil hiziv evit beure" : ha kaozeal a reer diwar e benn en amzer-vremañ c'hoazh ; da lâret eo, ec'h eo "hiziv" c'hoazh
  
  E Norzh Alamagn e tiforc'her c'hoazh etre implij an amzer-dremenet strizh hag implij an amzer-dremenet kevrennek. E su ar vro avat e vezer techet da implijout an amzer-dremenet kevrennek nemetken hag oc'h ober gant an amzer-dremenet strizh dre skrid.
  
  Notennoù
  
  Gwelit ivez:
   Amzer-dremenet
   Amzer-amdremenet
   Amzer-dremenet amstrizh
  
  Tremened strizh